Β4-0329, 0344, 0402 και 0406/96

Ψήφισμα σχετικά με τη δυσμενή θέση των νεπαλόφωνων προσφύγων από το Μπουτάν

Το Ευρωπαϊκό Κοινοβούλιο,

Α. εκφράζοντας τη βαθειά ανησυχία του για τη δυσχερή θέση περίπου 86.000 κυρίως νεπαλόφωνων προσφύγων από το Μπουτάν οι οποίοι διαμένουν επί του παρόντος σε προσφυγικούς καταυλισμούς στο Ανατολικό Νεπάλ, καθώς και άλλων 15.000 οι οποίοι βρίσκονται διασκορπισμένοι στις γειτονικές περιοχές του Νεπάλ και της Ινδίας,

B. έχοντας υπόψη ότι η πολιτική «εθνικής ενσωμάτωσης» του Μπουτάν επί τη βάσει των παραδόσεων και του πολιτισμού του Δυτικού Μπουτάν (Drukpa), οδήγησε σε μέτρα, που άρχισαν να εφαρμόζονται το 1990, καταπίεσης του νεπαλικού πολιτισμού στο Μπουτάν, κατάργησης της υπηκοότητας, τρομοκράτησης, συλλήψεων και μερικές φορές βασανιστηρίων Νεπαλών, με αποτέλεσμα τη μαζική έξοδο των εν λόγω ατόμων στο Νεπάλ,

Γ. εκφράζοντας την ανησυχία του για το γεγονός ότι (σύμφωνα με πρόσφατη έκθεση του Κέντρου Τεκμηρίωσης για τα Ανθρώπινα Δικαιώματα στη Νότιο Ασία) οι συνθήκες στους καταυλισμούς προσφύγων έχουν επιδεινωθεί, ιδιαίτερα σε ότι αφορά την ιατρική περίθαλψη και την εκπαίδευση, και ότι ορισμένοι οργανισμοί παροχής βοήθειας, συμπεριλαμβανομένης και της UNCHR, έχουν μειώσει ή σταματήσει την ενίσχυσή τους στους καταυλισμούς αυτούς,

Δ. λαμβάνοντας υπόψη ότι διάφορες πολιτικές παρατάξεις πολιτών του Μπουτάν οργάνωσαν ειρηνικές διαδηλώσεις για να διαμαρτυρηθούν απέναντι σ' αυτή την απαράδεκτη κατάσταση και ξεκίνησαν μία πορεία από το Νεπάλ μέχρι το Μπουτάν, διασχίζοντας το ινδικό έδαφος,

E. λαμβάνοντας υπόψη ότι, σύμφωνα με έκθεση της Διεθνούς Αμνηστίας, αρκετοί διαδηλωτές συνελήφθησαν από τις ινδικές αρχές στα μέσα Ιανουαρίου και απελευθερώθησαν μετά από δικαστικούς ελέγχους, πολλοί όμως από αυτούς πρόκειται να δικασθούν από το δικαστήριο του Silguri,

ΣΤ. σημειώνοντας ότι το κίνημα για τον εκδημοκρατισμό του Μπουτάν διεξήχθη κυρίως στο νότιο τμήμα της χώρας,

Το Ευρωπαϊκό Κοινοβούλιο,

1. καλεί τις αρχές του Μπουτάν και του Νεπάλ, σε συνεργασία με όλες τις ενδιαφερόμενες πολιτικές ομάδες, να συνάψουν συμφωνία η οποία θα επιτρέψει το σύντομο και εθελοντικό επαναπατρισμό των εν λόγω προφύγων στη χώρα καταγωγής τους[semigr ]

2. θεωρεί ότι οι ινδικές αρχές οφείλουν να λάβουν πλήρως υπόψη τους τη σοβαρή, από ανθρωπιστική άποψη, κατάσταση των προσφύγων από το Μπουτάν που έχουν καταφύγει στο Νεπάλ και να αθωώσουν όλους όσους συνελήφθησαν στη διάρκεια των ειρηνικών διαδηλώσεων διαμαρτυρίας[semigr ]

3. καλεί την κυβέρνηση του Μπουτάν να προβεί σε πρακτικές προετοιμασίες για την επιστροφή, υπό την εποπτεία της UNCHR, των προσφύγων και να διασφαλίσει τα δικαιώματα των μειονοτήτων στην επικράτεια της χώρας[semigr ]

4. καλεί το Συμβούλιο, την Επιτροπή και τις κυβερνήσεις των κρατών μελών να παράσχουν βοήθεια στους πρόσφυγες στο Ανατολικό Νεπάλ (ορισμένοι εκ των οποίων αρνούνται το επίσημο καθεστώς του πρόσφυγα), τόσο μέσω της κυβέρνησης του Νεπάλ, όσο και μέσω των σχετικών οργανώσεων παροχής βοήθειας[semigr ]

5. καλεί το Συμβούλιο, την Επιτροπή και τις κυβερνήσεις των κρατών μελών, σε συνεργασία με την UNCHR, να συζητήσουν με την κυβέρνηση του Μπουτάν προτάσεις για την ενίσχυση του εθελοντικού επαναπατρισμού και της εκ νέου εγκατάστασης των προσφύγων αυτών στα σπίτια τους στο Μπουτάν[semigr ]

6. σημειώνει ότι, στη συνάρτηση αυτή, οι περισσότεροι πρόσφυγες θα αναδειχθούν, δυνάμει του διεθνούς δικαίου, ως πραγματικοί πολίτες του Μπουτάν και, για το σκοπό αυτό, θεωρεί ότι ο νόμος περί υπηκοότητας του Μπουτάν του 1985 θα πρέπει να τροποποιηθεί αντιστοίχως[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τις κυβερνήσεις του Μπουτάν, του Νεπάλ και της Ινδίας καθώς και στη Γραμματεία του SAARC.